Bakke startet sin politiske karriere i 1916, som varaordfører i Sund kommune. Han ble deretter ordfører i to perioder, først fra 1920 til 1925, deretter fra 1929 til 1931. Han sørget for å få bygget skolehus på Glesnes og i Telavåg, og han tegnet skolehusene selv. Han satte også i gang bygging av kommunehus på Steinsland. I perioden 1922 til 1924 møtte han også sporadisk på Stortinget, i Landbrukskomiteen som vararepresentant for Wilhelm Mohr.